Womer am 7ni am Morge usem Zält usegluegt hän, het dr Mechaniker scho am Auto umebastlet. So, dass mr gli druff wider hän chöne witerfahre. Do mr wäge dr Ebbe und Fluet nur zu gwüssne Zyte hän dörfe fahre, hemmer ame alles guet müesse plane. Mr sin denn ane Ort gfahre wo Champagne Pools heisst. Womer dört  acho si hemmer denn au gwüsst wiso. Das isch sone Brandig gsi wo sone Art es Becki isch, wo bi Fluet vom Wasser und vor allem vom Schum vo de Wälle ufgfüllt wird. E super Spektakel wome stundelang chönt zueluege. Euses nöchste Ziel isch dr Indian Head gsi. E riesige Felse mitere Sänkrechte Brandig wome cha abeluege (ohni irgendwelchi Gländer oder Absperrige, also ei falsche Schritt dann heissts Aus de Maus". Drum het ame dAnna nid sone Freud gha wenni noch an Rand ane bi)